Suid-Afrikaanse Lugdiens - Wikipedia
nationale lugdiens van Suid-Afrika
Die Suid-Afrikaanse Lugdiens, kort: SAL (Engels: South African Airways, kort: SAA), is Suid-Afrika se grootste binnelandse sowel as buitelandse lugvaartmaatskappy. Die naam SAL word nie meer amptelik deur die lugdiens gebruik nie.
1 Februarie 1934
Kemptonpark, Ekurhuleni, Gauteng, Suid-Afrika
Musa Zwane (waarnemende uitvoerende hoof)
R27,1 miljard (2012/13)
R60 miljoen (2012/13)
R-991 miljoen (2012/13)
R14,044 miljoen (2009/10):37
Airways Park, die hoofkantoor van die Suid-Afrikaanse Lugdiens
'n Suid-Afrikaanse Lugdiens Airbus A340-313 land op Münchenlughawe
SAL Airbus 340-600
Dit kom op 1 Februarie 1934 tot stand, en op 10 November 1945 begin die Springbokdiens, die eerste internasionale diens tussen Johannesburg en die stad Bournemouth in die Verenigde Koninkryk. Op hierdie vliegroete, wat as 'n vennootskapsonderneming tussen SAL en die Britse Oorsese Lugredery (British Overseas Airways Corporation, BOAC) tot stand gekom het, is destyds Avro York-vliegtuie gebruik.
SAL is die eerste lugredery buite die Verenigde Koninkryk wat stralers in gebruik geneem het (die Comet I). Die eerste ononderbroke vlug tussen Suid-Afrika en Europa, 'n regstreekse verbinding tussen Johannesburg en die Griekse hoofstad Athene, is in die jaar 1962 aangebied en in nege uur afgelê. Vanaf Augustus 1963 gebruik SAL 'n nuwe lugroete om die weskus van Afrika vir sy dienste tussen Suid-Afrika en Europa, omrede die Afrikalande weens apartheid nie gebruik van hulle lugruim aan SAL wou toestaan nie. Die eiland Ilha do Sal van Kaap Verde is toe gebruik as stoppunt en vulstasie.
O.R. Tambo Internasionale Lughawe dien as SAL se middelpunt vir vlugdienste tot alle internasionale bestemmings en die meerderheid plaaslike bestemmings. Kaapstad Internasionale Lughawe dien as 'n tweede middelpunt, maar hanteer meestal plaaslike vlugte na bestemmings soos George en Port Elizabeth.
SAL is deel van die lugredery-alliansie, Star Alliance, en vlugooreenkomste bestaan met vennote soos die Duitse Lufthansa in Europa, en United Airlines op die Noord-Amerikaanse vasteland.
Lande met bestemmings van die Suid-Afrikaanse Lugdiens (insluitend seisoenale en toekomstige bestemmings): ██ Suid-Afrika ██ Suid-Afrikaanse Lugdiens se bestemmings
Die SAL se vloot bestaan uit die volgende vliegtuie (Februarie 2018):
5 Airbus A330-300
9 Airbus A340-600
6 Boeing 737-800
3 Boeing 737-300F (vragdiens)
Die SAL is die alleeneienaar van die plaaslike lugdiens, South African Express, wat hul toespits op ligte plaaslike roetes. SAL het ook in 2006 die laekosteredery, Mango, gestig om mee te ding met ander laekoste-lugrederye wat SAL se markaandeel laat krimp het.
↑ 1,0 1,1 (en) http://www.defenceweb.co.za/index.php?option=com_content&view=article&id=33511:saa-revenue-up-but-losses-continue-for-2013&catid=114:civil-aviation&Itemid=247
↑ (en) http://www.flysaa.com/bi/ja/Documents/Financials/SAA_AR_2012_web.pdf
↑ "Sustain Profitability: Annual Report 2010" (PDF) (in Engels). South African Airways. Geargiveer (PDF) vanaf die oorspronklike op 1 Julie 2018. Besoek op 31 Desember 2010.
↑ "Cycad First Class Lounge" (in Engels). South African Airways. Geargiveer vanaf die oorspronklike op 1 Julie 2018. Besoek op 29 Desember 2010.
↑ "Baobab Premium Class Lounge" (in Engels). South African Airways. Geargiveer vanaf die oorspronklike op 25 Julie 2011. Besoek op 29 Desember 2010.
↑ planespotters.net - South African Airways verkry op 3 Februarie 2018
(en) Marson, Peter J. (1982). The Lockheed Constellation Series. Air-Britain (Historians) Ltd. ISBN 0-85130-100-2.
Wikimedia Commons bevat media in verband met Suid-Afrikaanse Lugdiens.
(en) "South African Airways: A Brief History". SAA Museum Society.
(en) "South African Airways = FUBAR". Word of Mouth Music.
Ontsluit van "https://af.wikipedia.org/w/index.php?title=Suid-Afrikaanse_Lugdiens&oldid=2215463"
Last edited on 24 Junie 2020, at 08:33
Die bladsy is laas op 24 Junie 2020 om 08:33 bygewerk.